钦定古今图书集成/理学汇编/学行典/第093卷 > 朱子全书二 > 《记解经》
## 钦定古今图书集成/理学汇编/学行典/第093卷 > 朱子全书二 > 《记解经》

“凡解释文字，不可令注脚成文，成文则注与经各为
一事，人唯看注而忘经，不然，即须各作一番理会，添
却一项工夫。”窃谓须只似汉儒毛孔之流，略释训诂
名物及文义理致尤难明者，而其易明处，更不须贴
句相续，乃为得体。盖如此，则读者看注即知其非经
外之文，却须将注再就经上体会，自然思虑归一，功
力不分，而其“翫索”之味亦益深长矣。